open-index/open-wikipedia-markdown huggingface dataset:
Էլվիս Մերզլիկին

**Էլվիս Մերզլիկին** (, ), լատիշ պրոֆեսիոնալ հոկեյիստ, դարպասապահ։ Ներկայումս խաղում է Հոկեյի ազգային լիգայում հանդես եկող «Կոլումբուս Բլու Ջեքեթս» ակումբում։ Լատվիայի հավաքականի անդամ է։

## Կենսագրություն
Էլվիսը ծնվել է գործարար Վյաչեսլավ Մերզլիկինի և Սանդրա Վանագա-Մատինսկու ընտանիքում։ Ավագ եղբայրը Ռենարսն է։ Երբ տղան երեք տարեկան է եղել, հայրն անհետ կորել է։ Մայրը միայնակ մեծացրել է երկու որդիներին։

## Ակումբային գործունեություն
2014 թվականի NHL դրաֆտի ժամանակ նրան ընտրել է ամերիկյան «Կոլումբուս Բլու Ջեքեթս» ակումբը։ 2012/13 մրցաշրջանի ընթացքում Մերզլիկինը մի քանի հանդիպում անցկացրել է «Լուգանոյի» պահեստայինների նստարանին։ Հիմնական կազմում առաջին անգամ հանդես է եկել 2013 թվականի սեպտեմբերի 28-ին՝ «Լոզաննայի» դեմ խաղում («Լուգանոն» հաղթել է 2-1 հաշվով)։

2019 թվականի մարտի 20-ին Էլվիսը մեկ տարով նորեկի պայմանագիր է կնքել Հոկեյի ազգային լիգայի «Կոլումբուս Բլու Ջեքեթս» ակումբի հետ։

## Միջազգային գործունեություն
Մերզլիկինը մասնակցել է 2012 թվականի աշխարհի առաջնությանը և 2013 թվականի երիտասարդական առաջնությանը։

2016 թվականի աշխարհի առաջնության ժամանակ ընտրվել է որպես Լատվիայի տափօղակով հոկեյի հավաքականի դարպասապահ, և հանդես է եկել մեկնարկային կազմում Շվեդիայի դեմ առաջին իսկ խաղում (լատիշները պարտվել են 1-2 հաշվով)։

## Ծանոթագրություններ

Կատեգորիա:Լատիշ հոկեյիստներ
Կատեգորիա:Հոկեյի դարպասապահներ
Վյոսա Օսմանի

**Վյոսա Օսմանի Սադրիու** (, ), կին քաղաքական գործիչ, իրավաբան և դասավանդող Կոսովոյից։ Իրավաբանական գիտությունների դոկտոր է (J.S.D.)։ Կոսովոյի ժողովրդավարական լիգայի նախագահի տեղակալն է։ Կոսովոյի Հանրապետության խորհրդարանի գործող սփիքեր է։ Առաջին կինն է այդ պաշտոնում 2020 թվականի փետրվարի 3-ից։ Կոսովոյի խորհրդարանի պատգամավոր է 2010 թվականից։ Համաշխարհային բանկի խմբի և Արժույթի միջազգային հիմնադրամի խորհրդարանական ցանցի խորհրդի անդամ է։

## Կենսագրություն
Ծնվել է 1982 թվականի մայիսի 17-ին Կոսովսկա Միտրովիցայում։

Սովորել է Պրիշտինայի համալսարանի իրավաբանական համալսարանում, ստացել է բակալավրի աստիճան։ 2005 թվականին ստացել է իրավունքի մագիստրոսական աստիճան (LLM) ԱՄՆ Փենսիլվանիա նահանգի Փիթսբուրգի համալսարանի իրավաբանական համալսարանում, 2015 թվականին դոկտորական դիսերտացին պաշտպանել է Փիթսբուրգի համալսարանում և ստացել է իրավաբանական գիտությունների դոկտորի աստիճան (J.S.D.)։

Դասավանդել է Պրիշտինայի համալսարանում և Կոսովոյի Ռոչեսթրի տեխնոլոգիական ինստիտուտում։ Եղել է Փիթսբուրգի համալսարանի հրավիրյալ պրոֆեսոր։

Աշխատել է որպես աշխատակազմի ղեկավար, արտաքին քաղաքականության գծով խորհրդատու և Կոսովոյի Հանրապետության նախագահի իրավական հարցերով խորհրդատու։ 2008 թվականին եղել է նախագահի ներկայացուցիչը Կոսովոյի Հանրապետության Սահմանադրության մշակման հանձնաժողովում։ Հաագայի Արդարադատության միջազգային դատարանում 2009 թվականի դեկտեմբերին Կոսովոյի անկախության հռչակման օրինականության վերաբերյալ դատավարության ընթացքում եղել է իրավաբանական խմբի անդամ։

2010 թվականի դեկտեմբերի 12-ին խորհրդարանական ընտրությունների ժամանակ ընտրվել է Կոսովոյի խորհրդարանի պատգամավոր։ Վերընտրվել է 2014 թվականի հունիսի 8-ի և 2017 թվականի հունիսի 11-ի ընտրություններին։ 2017 թվականի ընտրությանը ստացել է ավելի քանի 64 000 ձայն։ Ղեկավարել է արտաքին գործերի, սփյուռքի և ռազմավարական ներդրումների հանձնաժողովը և ավելի վաղ մի շարք այլ հանձնաժողովներ։ 2019 թվականի հոկտեմբերի 6-ին կայացած արտահերթ խորհրդարանական ընտրություններում եղել է Կոսովոյի ժողովրդավարական լիգայի թեկնածու։ 2020 թվականի փետրվարի 3-ին Ալբին Կուրտիի վարչապետության հաստատումից հետո նշանակվել է Կոսովոյի խորհրդարանի սփիքեր։ Նրա թեկնածությանը քվեարկել է 65 պատգամավոր։ Առաջին կինն է եղել այդ պաշտոնում։ Փոխարինել է Գլաուկ Կոնյուֆկային, որը Կուրտիի վարչակազմում ստացել է արտաքին գործերի նախարարի պաշտոնը։

Տիրապետում է անգլերենի, թուրքերենի, սերբերենի։

Ամուսնացած է, ունի զույգ երեխաներ։

## Ծանոթագրություններ

Կատեգորիա:Իրավաբանական գիտությունների դոկտորներ
Կատեգորիա:Կոսովացի կին քաղաքական գործիչներ
Կատեգորիա:Կոսովոյի քաղաքական գործիչներ
Կատեգորիա:Փիթսբուրգի համալսարանի շրջանավարտներ
Թորթումի ջրվեժ

**Թորթումի ջրվեժ** (), խոշոր ջրվեժ Հայկական լեռնաշխարհում, գտնվում է Թուրքիայում։

## Աշխարհագրություն
Թորթումի ջրվեժը գտնվում է Էրզրումի մարզի Թորթումի շրջանում՝ Էրզրում քաղաքից 105 կմ հյուսիս։

1960 թվականին Թորթում գետի վրա կառուցում են համանուն ջրամբար և ջրաէլեկտրակայան։ Պատնեշի կառուցումից հետո ջրվեժի ջրերը սնվում են ջրամբարից։ Հիմնականում մայիսից հունիս ընկած ժամանակահատվածում է առատորեն գործում, երբ ջրամբարում ջրի մակարդակը բարձր է։ Տարվա մնացյալ եղանակներին ջրվեժը հիմնականում բարակում, ցամաքում կամ չի գործում։

Ջրվեժի լայնությունը 21 մետր է, իսկ բարձրությունը՝ 48 մետր։

Թուրքիայում այս ջրվեժը և հարակից գեղատեսիլ վայրերը լայն ճանաչում ունի և զբոսաշրջիկների մեծ հոսք կա այստեղ։ Ստեղծվել են աստիճաններ և դիտահարթակներ տուրիստների համար։

## Պատկերասրահ

Պատկեր:Tortum Waterfall Feb.jpg|Թորթումի ջրվեժը ձմռանը
Պատկեր:Tortum Lake Feb.JPG|Թորթումի ջրամբարը
Պատկեր:Tortum Waterfalls.JPG|Ջրվեժը հուլիս ամսին


## Ծանոթագրություններ

## Արտաքին հղումներ
* www.baliklikoyu.com 
*   Tortum Belediyesi 
*   Uzundere Belediyesi 
*  Tortum Kaymakamlığı 
* Erzurum
*  Uzundere Kaymakamlığı 
* Atatürk Üniversitesi Erzurum Tanıtım Yazısı
* Kültür ve Turizm Bakanlığı Erzurum İli Web Sitesi

Կատեգորիա:Էրզրումի մարզ
Կատեգորիա:Թուրքիայի ջրվեժներ
Կատեգորիա:Թուրքիայի տեսարժան վայրեր
Կատեգորիա:Հայկական լեռնաշխարհի ջրագրություն
Երվանդ Ծատուրյան

**Երվանդ Ծատուրյան** (), հայ դերասան, թատրոնի և կինոյի ռեժիսոր, Հայաստանի Հանրապետության մշակույթի վաստակավոր գործիչ։

## Կենսագրություն
Երվանդ Ծատուրյանը ծնվել է 1911 թվականի ապրիլի 7-ին, Նախիջևանում։ Կրթությունն ստացել է Երևանում։ 1932 թվականին ընդունվել է Մոսկվայի թատերական ինստիտուտի ռեժիսորական ֆակուլտետ։ 
Մի քանի տարի աշխատել է Ռուսաստանի տարբեր մարզերում։ 1940-ականների սկզբից սկսել է աշխատել Հայաստանում, ղեկավարել տարբեր թատրոններ։

Մահացել է 1988 թվականի օգոստոսին, Երևանում։

### Ընտանիք
Որդին թատերական ռեժիսոր, թատերական գործիչ, ՀՀ ժողովրդական արտիստ (2011), պրոֆեսոր Նիկոլայ Ծատուրյանն է։

## Ստեղծագործական կյանք
1929 թվականին սկսել է աշխատել Երևանի նորաստեղծ Պատանի հանդիսատեսի թատրոնում` խաղալով մի շարք տարդեր դերեր։ 1932 թվականին ընդունվել է Մոսկվայի թատերական ինստիտուտի ռեժիսորական ֆակուլտետը` միևնույն ժամանակ մասնակցելով Հայկական մշակույթի տան դրամատիկական ստուդիաի տարբեր աշխատանքների։

Հետագա տարիներին Բրյանսկի մարզի, Չելյաբինսկի և Վլադիմիրի Պատանի հանդիսատեսի թատրոններում` լինելով գլխավոր դերերի դերակատար, բեմադրող ռեժիսոր, թատրոնի տնօրեն, գեղարվեստական ղեկավար։ Երվանդ Ծատուրյանը նաև հիմնադրել է Կալմիկայի ռուսական դրամատիկ կոլեկտիվը, որը ժամանակի ընթացքում դարձել է պետական թատրոն։

1940-ական թվականների սկզբից աշխատել է Հայաստանի շրջանային թատրոններում` ղեկավորելով Գորիսի, Կապանի, Էջմիածնի դրամատիկական թատրոնները, բեմադրել ներկայացումներ։ Կարճ ժամանակ աշխատել է նաև Թատերական ինստիտուտում։

Ավանդ ունի նաև կինոաշխարհում. եղել է փաստավավերագրսական ֆիլմերի խմբագիր, երկրորդ ռեժիսոր և կինոկրկնօրինակումների ռեժիսոր։

### Դերեր և բեմադրություններ
* «Պայթուն»` Շպիկի
* «Տիլ Ուլենշպիգել»` Բրեդերոդեր
* «Վրեժ» (ռեժիսոր)
* «Զվարճալի դեպք» (ռեժիսոր)
* «Պաղտասար աղբար» (ռեժիսոր)
* «Սպանված աղավնի» (ռեժիսոր)
* «Մեծ հարսանիք» (ռեժիսոր)
* «Հայ կինը» (ռեժիսոր)
* «Մեսրոպ Մաշտոց» (ռեժիսոր)

### Ֆիլմեր
* «Համլետ»
* «Զինվորի հայրը»
* «Ամեն ինչ մնում է մարդկանց»
* «Ոչ ոք չի ուզում մեռնել» 
* «Ինչու է աղմկում գետը»

## Ծանոթագրություններ

Կատեգորիա:Հայ դերասաններ
Կատեգորիա:ՀՀ մշակույթի վաստակավոր գործիչներ
Կատեգորիա:Հայ ռեժիսորներ
Կատեգորիա:Հայ կինոռեժիսորներ
RoboForm

**RoboForm**, ծրագիր, որը նախատեսված է ֆորմաների ավտոմատ լրացման և գաղտնաբառերը փակ ներքին կոդով պահպանելու համար։ Ծրագիրը հասանելի է Windows, MacOS, Android, iOS և Linux օպերացիոն համակարգերի վրա, և այն ինտեգրվում է նաև ինչպես բրաուզերի հավելում՝ Internet Explorer, Mozilla Firefox, Google Chrome, Microsoft Edge, Safari և Opera համար։

## Ակնարկ
RoboForm-ը թողարկվել է 1999 թվականին Siber Systems ընկերության կողմից․ մասնավոր ընկերություն, որի գլխավոր գրասենյակը գտնվում է Ֆէրֆակս քաղաքում։ RoboForm-ը պահպանում է գաղտնաբառերը և այլ տեղեկությունները շնորհիվ AES-256 կոդավորման և PBKDF2 ալգորիթմի։ Կոդավորված գաղտանբառերին հասանելիություն կարելի է ստանալ միայն շնորհիվ վարպետ-գաղտնաբառի, որը հայտնի է լինում միայն օգտատիրոջը։ RoboForm-ը կարելի է օգտագործել ինչպես լոկալ, այնպես էլ ամպային համակարգի միջոցով։ Գոյություն ունի ծրագրի տարբերակ անհատաի, ընտանիքի և բիզնեիս համար։

## Ֆունկցիաներ
* Բազմաթիվ պլատֆորմների աջակցում 
* Անսահմանափակ թվով գաղտնաբառերի պահպանում 
* Մեկ վարպետ-գաղտնաբառ 
* Կոդավորում AES-256 ալգորիթմով
* Համակարգի ավտոմատ վավերացում
* Գաղտանբառերի գեներացում 
* Անվտանգ փոխանակում

## Ծրագրի ունակություններ
* Վեբ-կայքերում վավերացման ավտոմատացում
* Գաղտնաբառի ընտրության հնարավորություն՝ կախված երկրից և ընտրված կարգավորումներից
* Լրացնում է տվյալները http-վավերացման ֆորմայում
* Հավելում, որը հասանելի է Firefox, Netscape, SeaMonkey, Flock, Internet Explorer, Opera, Google Chrome և այլ բրաուզերներում։ 
* Գաղտնաբառերը և տվյալները կոդավորովում են AES, Blowfish, RC6, 3-DES, DES ալգորիթմներով։ 
* Նշումների հնարավորություն, որոնց պարունակությունը նույնպես կարող է կոդավորվել 
* Գաղտնաբառերի գեներացում 
* Գաղտնաբառերի համաժամեցում 
* Մի քանի օգտատերերի հաշիվների ապահովում

## Քննադատություն
2010 թվականին ComputerBild ամսագիրը ծրագիրին տվեց «վատ» գնահատումը։  2011 թվականին Chip ամսագրի թեստավորման ժամանակ, ծրագիրը զբաղեցրեց 3-րդ հորիզոնականը։

## Ծանոթագրություններ

## Արտաքին հղումներ
* Ծրագրի պաշտոնական կայք
* 3dnews.ru կայքում
* RoboForm-ը КомпьюТерра ամսագրում

Կատեգորիա:Առցանց ծառայություններ
Կատեգորիա:Գաղտնագրություն
Կատեգորիա:Վինդոուզի ծրագրային ապահովում
Սառա Գադոն

**Սառա Գադոն** (, ), կանադացի դերասանուհի, որը հայտնի է Դեյվիդ Քրոնենբերգի «Վտանգավոր մեթոդ», «Կոսմոպոլիս», «Աստղային քարտեզ», Դենի Վիլնյովի «Թշնամի» ֆիլմերում և «11.22.63» սերիալում խաղացած դերերով։

## Կենսագրություն
Սառա Գադոնը ծնվել է Օնտարիո նահանգի Տորոնտո քաղաքում։ Սառայի հայրը հոգեբան է, մայրը՝ ուսուցչուհի։ Ունի մեծ եղբայր՝ Ջեյմսը։ Դերասանուհին ունի անգլիական և իտալական արմատներ։ Մանուկ հասակում Գադոնը հաճախել է Բալետի ազգային դպրոց, պատանեկության տարիներին՝ Քլոդ Ուոթսոնի թատերական դպրոց։ 2005 թվականին ավարտել է Վոգան Ռոուդ ակադեմիան (), իսկ 2014 թվականին՝ Իննիս քոլեջը (Տորոնտոյի համալսարանին կից) «կինեմատոգրաֆիա» մասնագիտությամբ։

## Կարյերա
Սառան կինոյում սկսել է նկարահանվել 10 տարեկանից։ Նրա առաջին դերը եղել է «Նրան անվանում էին Նիկիտա» հայտնի սերիալի էպիզոդներից մեկում Յուլիայի դերը։ Հաջորդ տարիների ընթացքում Սառան էպիզոդիկ դերեր է ստացել տարբեր հեռուստասերիալներում՝ «Վախենու՞մ ես դու մթությունից» Մոնիկայի դերը, «Կյանքում երկու անգամ», «Երբ սրտերը բաբախում են տակտով», «Իքս մուտանտներ» և «Բժիշկ»։ Նա ունի խաղացած նաև մի շարք հեռուստատեսային դերեր։ Նկարահանվել է «Ինչ են սովորում աղջիկները», «Մայրիկը գործադուլ է հայտարարել», «Կադետ Քելին», «Հասարակության երեխան» և «Հարազատները» ֆիլմերում։

Դերասանուհին նկարահանվել է Դեյվիդ Քրոնենբերգի երեք՝ «Վտանգավոր մեթոդ», «Կոսմոպոլիս», «Աստղային քարտեզ», ֆիլմերում։ 2011 թվականին Դենիել Քրեյգի, Ռեյչել Ուայզի և Նաոմի Ուոթսի հետ համատեղ նկարահանվել է «Երազանքների տուն» առեղծվածային թրիլլերում, իսկ 2013 թվականին՝ Դենի Վիլնյովի հոգեբանական դետեկտիվ «Թշնամի» ֆիլմում, որտեղ խաղացել է Ջեյք Ջիլենհոլի երկու կերպարներից մեկի կնոջ դերը։

2014 թվականին Գադոնը «Անհավանական Սարդ-մարդը 2» ֆիլմում հնչյունավորել է արհեստական ինտելեկտը, ինչպես նաև  «Դրակուլա» պատկերում խաղացել է գլխավոր հերոսի կնոջ դերը։ 2016 թվականին կայացել է Սթիվեն Քինգի վեպի հիման վրա նկարահանված «11.22.63» մինի-սերիալի պրեմիերան։ Սառա Գադոնը սերիալում խաղացել է Ջեյմս Ֆրանկոյի սիրելիի դերը, որին նա հանդիպել է ճանապարհորդության ժամանակ։

2018 թվականին Սառա Գադոնը նկարահանվել է Քսավյե Դոլանի «Ջոն Ֆ.Դոնովանի մահը և կյանքը» ֆիլմում։ 2019 թվականին լույս է տեսել «Իսկական դետեկտիվ» սերիալի 3-րդ եթերաշրջանը, որտեղ Գադոնը ներկայացել է վավերագրող ռեժիսորի կերպարով։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:1987 ծնունդներ
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ապրիլի 4 ծնունդներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Կատեգորիա:Տորոնտո քաղաքում ծնվածներ
Յարոսլավա Մագուչիխ

**Յարոսլավա Ալեքսեևնա Մագուչիխ** (ուկր․՝ Ярослава Олексіївна Магучіх, ), ուկրաինացի բարձրացատկորդուհի։ 2018 թվականի Երիտասարդական օլիմպիական խաղերի, Աշխարհի ու Եվրոպայի Մ18 առաջնության ոսկե մեդալակիր է։ 2019 թվականի Աշխարհի երիտասարդական առաջնությանը նա դարձել է արծաթե մեդալակիր և սահմանել նոր ռեկորդ Աշխարհի երիտասարդական առաջնության պատմության մեջ։

## Կարիերա
Յարոսլավան սկսել է իր կարիերան 13 տարեկան հասակում։ 15 տարեկան հասակում նա դարձել է Նայրոբիում կայացած թեթև աթլետիկայի Աշխարհի երիտասարդական առաջնության չեմպիոն, որից մի քանի շաբաթ անց դարձել է  2017 թվականի ամառային օլիմպիական փառատոնի ոսկե մեդալակիր։

2018 թվականին 1.94 մետր արդյունքով Մագուչիխը հռչակվել է Եվրոպայի Մ18 առաջնության չեմպիոն՝ 10 սանտիմետրով առաջ անցնելով փոխչեմպիոնից, և սահմանել նոր ռեկորդ։ Հոկտեմբեր ամսին նա ճանաչվել է Բուենոս Այրեսում կայացած Երիտասարդական խաղերի չեմպիոն։ Օլիմպիական հաջողությունից մեկ ամիս անց նա բարելավել է իր մինչ այդ ունեցած լավագույն արդյունքը։

2019 թվականին Յարոսլավան վաստակել է Դոհայում կայացած «Դայմոնդ Լիգա»-ի չեմպիոնի կոչումը՝ դառնալով պատմության մեջ ամենաերիտասարդ մարզիկը, որը ճանաչվել է «Դայմոնդ Լիգա»-ի չեմպիոն (17 տարեկան, 226 օրական)։ Սեպտեմբերին Դոհա քաղաքում Յարոսլավան մասնակցել է Աշխարհի երիտասարդական առաջնությանը և 2.04 մետր արդյունքով հռչակվել է փոխչեմպիոն։

## Ձեռքբերումներ

## Ծանոթագրություններ

## Արտաքին հղումներ
*
*Յարոսլավա Մագուչիխի էջը european-athletics.org կայքում

Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ուկրաինացի մարզիկներ
Մայա Ֆիեստադ

**Կերստին Մարիա (Մայա) Ֆիեստադ** (, ), շվեդ նկարչուհի։

## Կենսագրություն
Մայա Ֆիեստադը ծնվել է 1873 թվականին, Հյորբոյուում, եկեղեցու հովիվ Լարս Հալենի և Սոֆյա Բենեդիկտայի ընտանիքում։ Ծնողները վաղ տարիքից նկատել են դստեր հետաքրքրությունը նկարչության հանդեպ։ Սովորել է Լանդսկրունայի գեղանկարչական դպրոցում, այնուհետև՝ Նկարիչների ասոցիացիայի դպրոցում (Konstnärsförbundets skola):

Ամուսնու՝ Գուստավ Ֆիեստադի, քանդակագործ Քրիստիան Էրիկսոնի հետ Արվիկայում հիմնադրել են *Rackengruppen* նկարիչների խումբը, որը հետագայում դարձել է ստեղծագործ նկարիչների կենտրոն։
մինի|ձախից|Մայա Ֆիեստադի դիմանկարը, հեղինակ՝ Բյորն Ահլգրենսսոն
Մայայի առաջին պատվերը բարձ էր Կիրունայում գտնվող շվեդ երկրաբան և քիմիկոս Հյալմար Լունդբոհմի առանձնատան համար։ 1897 թվականին Մայան իր աշխատանքներն է ներկայացրել Նկարիչների միության (Konstnärsförbundet) ցուցադրություններում։ Առանձնակի հաջողություններ ուներ դիմապատկերների ստեղծման գործում, սակայն հիմնականում աշխատել է տեքստիլային գործվածքի հետ՝ մանածագործություն, ասեղնագործություն, տպագրություն։ Վերջին տարիներին աշխատել է փայտի և լինոլեումի կտրվածքներով։ Ստեղծել է վերացական, հաճախ համարձակ ոճերով բնական մոտիվներ։ Հայտնի են նրա ծաղիկների մոտիվները, այդ թվում ՝ "Björkhänge":

1922 թվականին գործընկերների հետ միասին հիմնել են արվեստանոց (Arvika Konsthantverk), որն ուներ իր խանութը, որտեղ և ներկայացված էին Մայայի աշխատանքները։ 1924 թվականից ի վեր այն Շվեդիայի տեղական արհեստների ամենահին մասնագիտացված խանութն է։ Մայա Ֆիեստադի աշխատանքները ներկայացված են Շվեդիայի ազգային թանգարանում] և Ստոկհոլմում գտնվող Հյուսիսային թանգարանում։

1898 թվականի հուլիսի 15-ին Մայան ամուսնացել է նկարիչ և դիզայներ Գուստաֆ Ֆիեստադի հետ Վասբիի եկեղեցում։ Զույգն ունեցել է չորս երեխա։

Մայան եղել է Ստոկհոլմի թագավորական օպերայում գտնվող Ջեննի Լինդի կիսանդրու մոդելը։

Նա մոդելավորել է Քրիստիան Էրիկսոնի Ջեննի Լինդի կիսանդրին Ստոկհոլմի թագավորական օպերայում։

Մայա Ֆիեստադը մահացել է 1961 թվականին Արվիկայում։

## Ծանոթագրություններ

## Արտաքին հղումներ
* Om Maja Fjæstad på Värmlands museums webbplats

Կատեգորիա:Շվեդ արվեստագետներ
Կատեգորիա:Շվեդ նկարչուհիներ
Կատեգորիա:Շվեդ կին արվեստագետներ
Գինու ազգային օր

250px|մինի|Համերգ գինու ազգային տոնի կապակցությամբ, 2006
**Գինու ազգային օր** (), տոն Մոլդովայում՝ նվիրված գինուն ու գինեգործությանը։ Ավանդաբար կազմակերպվում է Քիշնևի Ազգային մեծ հավաքի հրապարակում, ինչպես նաև հանրապետական գինեգործարաններում հոկտեմբերի առաջին շաբաթվա հանգստյան օրերին, երբ ավարտվում է խաղողի բերքահավաքը։

## Հիմնական տեղեկություններ
Գինու ազգային օրը Մոլդովայում առաջին անգամ նշվել է 2002 թվականին հանրապետության կառավարության՝ ապրիլի 19-ի 1005-XV որոշումով։ Տոնը նախատեսված է եղել հանրապետական մակարդակով գինեգործական արտադրանքը խրախուսելու, այդ ոլորտի ավանդույթները ամրապնդելու, երկրի՝ որպես գինեգործության կենտրոնի համբավի տարածման, գինու օգտագործման մշակույթ դաստիարակելու և զբոսաշրջիկներին գրավելու համար։

2003 թվականի սեպտեմբերի 25-ին խորհրդարանն օրենք է ընդունել, որով հաստատել է օտարերկրյա քաղաքացիների համար վիզային արտոնյալ ռեժիմ՝ անվճար վիզա տրամադրելով 15-օրյա ժամկետով (7 օր տոնից առաջ, 7 օր տոնից հետո)։

Տոնի ընթացքում ներկայացվում են գինեգործության ասպարեզի ձեռքբերումները, ներկայացվում է Մոլդովայի գինեգործական տարբեր ընկերությունների արտադրանքը։ Սովորաբար ցուցահանդեսն ուղեկցվում է մրցակցային ծրագրով։

Օտարերկրյա քաղաքացիներին, որոնք ցանկանում են երկիր այցելել տոնի ժամանակ, տրամադրվում է անվճար վիզա, եթե այն անհրաժեշտ է։

## 2005 թվական
2005 թվականին տոնի շրջանակներում կազմակերպվել է գինեգործների թատերականացված ներկայացում, որի ընթացքում Քիշնևի գլխավոր փողոցով շքերթով անցել են երկրի շատ շրջանների գինեգործներ։ Կազմակերպվել են ժողովրդական խմբերի համերգներ, ժողովրդական ստեղծագործության իրերի տոնավաճառ, ելույթ է ունեցել «Zdob şi Zdub» խումբը։

## 2006 թվական
Գինու ազգային տոնը նշվել է հոկտեմբերի 7-8-ին։ Հոկտեմբերի 7-ին կայացել է տոնակատարության հանդիսավոր բացումը, կազակերպվել են համերգներ և գինեգործների շքերթ։ Նույն օրը տարբեր մրցույթների հաղթողներին հանձնվել են մրցանակներ, կազմակերպվել են բաց և փակ համտեսներ։ Սրան զուգահեռ՝ էքսկուրսիաներ են կազմակերպվել «Գինու ուղով», որի շրջանակներում այցելություններ են կազմակերպվել Մոլդովայի տեսարժան վայրեր, գինու գործարաններ։ Հոկտեմբերի 8-ին կազմակերպվել է մի շարք մրցույթների հաղթողների պարգևատրում, միջոցառման հանդիսավոր փակումը և տոնական հրավառություն։

## 2017 թվական
2017 թվականին Գինու ազգային տոնը Մոլդովայում կազմակերպվել է հոկտեմբերի առաջին շաբաթվա վերջում։ Այս տարվա տոնը նշանավորվել է բնապահպանական պատասխանատվությամբ։ Այդ պատճառով տոնակատարության հյուրերին կոչ են արել հարգալից վերաբերվել շրջակա միջավայրին և գինու չափաբաժնին, որը հարկավոր է օգտագործել գիտակցաբար և չափավոր։

## Արտաքին հղումներ
* Տոնի պաշտոնական կայք
* Գինու ազգային օրը ''Vinmoldova.Md'' կայքում

## Ծանոթագրություններ

Կատեգորիա:Մոլդովայի մշակույթ
Կատեգորիա:Տոներ այբբենական կարգով
Խոտի դեզ Ժիվերնիում

«**Խոտի դեզ Ժիվերնիում**» (), ֆրանսիացի գեղանկարիչ, ֆրանսիական իմպրեսիոնիզմի հիմնադիրներից և ամենակարկառուն ներկայացուցիչներից Կլոդ Մոնեի նկարներից։ Այս ստեղծագործությունը հեղինակը վրձնել է 1886 թվականին։ Յուղաներկով կտավի չափերն են 60,5 × 81,5 սմ։

Այսօր «Խոտի դեզ Ժիվերնիում» ստեղծագործությունը պահպանվում և ցուցադրվում է Էրմիտաժում (Սանկտ Պետեբուրգ, Ռուսաստանի Դաշնություն)։

## Պատմություն
Կլոդ Մոնեն 1883 թվականին տեղափոխվել է Ժիվերնի. այստեղ հեղինակը դեզերի տեսարանով մի քանի կտավներ է վրձնել, այդ թվում և հայտնի «*Դեզեր*» շարքը՝ նկարած 1889-1891 թվականներին։ «Խոտի դեզ Ժիվերնիում» ստեղծագործությունը չի մտնում այդ շարքի մեջ։ Ա. Գ. Բարսկայան նշել է, որ թեպետ դեզի մոտիվները մեծ տեղ ունեն Մոնեի արվեստում հատկապես 1890-ական թվականներին, սակայն այս կտավում այն առավել քիչ է արտահայտված։ Ա. Գ. Կոստենևիչը նշում է, որ նկարում պատկերված տեղանքը կոչվել է «*Ամիսկուրի պարապուտ*», իսկ երևացող տների հարևանությամբ Մոնեն կառուցել է իր արվեստանոցը, որտեղ էլ ստեղծել է «Ջրաշուշանների» հայտնի շարքը։
ձախից|մինի|«Կակաչների դաշտ, Ժիվերնի», 1885 թվական։ Կերպարվեստի Վիրջինյան թանգարան
Նկարի պատմության մասին տեղեկությունները քիչ են։ Հնարավոր է, որ ինչպես Մոնեի շատ նկարներ, սա ևս գնել է Պոլ Դյուրան Ռուելը և երկար ժամանակ պահել իր պատկերասրահի ֆոնդերում։ 1904 թվականին Դյուրանից նկարը ձեռք է բերում մոսկվացի արդյունաբերող և կոլեկցիոներ Սերգեյ Շչուկինը։ Հոկտեմբերյան հեղափոխությունից հետո վերջինիս հավաքածուն ազգայնացվել է և տեղափոխվել Նոր արևմտյան արվեստի պետական թանգարան, իսկ 1930 թվականին փոխանցվել է Էրմիտաժին։

2014 թվականի վերջից ցուցադրվում է Գլխավոր շտաբի շենքում (403 սրահ)։

«Խոտի դեզ Ժիվերնիում» ստեղծագործությունը նկարելուց մեկ տարի առաջ Կլոդ Մոնեն հենց նույն տեսարանով ստեղծում է մեկ այլ նկար՝ «Կակաչների դաշտ, Ժիվերնի» անվանումով։ Սա Էրմիտաժում պահվող նկարից տարբերվում է նրանով, որ մի քիչ ավելի մոտիկից է նկարված և դեզը բացակայում է։ Այդ բնանկարը մի ժամանակ պատկանել է ամերիկացի բանկիր և ԱՄՆ ֆինանսների նախարար Էնդրյու Մելոնին, իսկ վերջինիս մահից հետո նկարը տեղափոխել են Ռիչմոնդի Կերպարվեստի Վիրջինյան թանգարան։

Էրմիտաժի Արևմտաեվրոպական կարպարվեստի բաժնի գլխավոր գիտական աշխատակից Ալբերտ Կոստենևիչն իր ակնարկում, որը վերաբերում է 19-րդ դարի երկրորդ կեսի ֆրանսիական արվեստին, «Խոտի դեզ Ժիվերնիում» ստեղծագործության մասին այսպես է բնութագրել. 

## Նկարագիր
«Խոտի դեզ Ժիվերնիում» ստեղծագործությունում Կլոդ Մոնեն պատկերել է խոտի դեզ, որը գտնվում է բլրի զառիկողին։ Դաշտը պատված է կարմիր ծաղիկներով, որոնք կակաչներ են։ Դաշտի սահմանին երևում են մի քանի տներ, իսկ դրանցից հետո՝ ծառեր։ Ներքևի ձախ անկյունում հեղինակը կապույտ ներկով թողել է իր ստորագրությունը և տարեթիվը՝ *Claude Monet 86*:

## Ծանոթագրություններ

## Գրականություն
* 
* 
* 
* 

Կատեգորիա:1886 նկարներ
Կատեգորիա:Բնանկարներ
Կատեգորիա:Էրմիտաժի նկարներ
Կատեգորիա:Իմպրեսիոնիզմ
Կատեգորիա:Կլոդ Մոնեի նկարներ
Կատեգորիա:Ֆրանսիայի արվեստ
Ջովաննի Տրիա

**Ջովաննի Տրիա** (, ), իտալացի տնտեսագետ և մանկավարժ, 2018 թվականի հունիսի 1-ից մինչև 2019 թվականի սեպտեմբերի 5-ն Իտալիայի տնտեսության և ֆինանսների նախարար

## Կենսագրություն
Ջովաննի Տրիան ծնվել է 1948 թվականի սեպտեմբերի 28-ին Հռոմում։

1971 թվականին ավարտել է Հռոմի Սապիենցա համալսարանի իրավաբանական ֆակուլտետը։ Հռոմի համալսարանում աշխատել է որպես տնտեսագիտության, մակրոտնտեսության և տնտեսական մտքի պատմության պրոֆեսոր, դասավանդել է Պերուջայի համալսարանում։ 2017 թվականից զբաղեցրել է Հռոմի Թոր Վերգաթի համալսարանի տնտեսագիտական ֆակուլտետի դեկանի պաշտոնը։

Տարբեր նախարարություններում աշխատել է որպես ավագ խորհրդական (տնտեսության և ֆինանսների, արտաքին գործերի, պետական ծառայության, աշխատանքի)։ 2002 թվականից մինչև 2006 թվականը և 2009 թվականից մինչև 2012 թվականը հանդիսացել է Աշխատանքի միջազգային կազմակերպության (ԱՄԿ) տնօրենների խորհրդի անդամ։ 2010 թվականից մինչև 2016 թվականը եղել է կառավարման ազգային դպրոցի նախագահ։

Մտնում է Bettino Kraksi հիմնադրամի տնտեսական կոմիտեի կազմում։

Տրիան համագործակցում է *Il Foglio*-ի հետ և համարվում Magna Carta հիմնադրամի՝ պահպանողական-լիբերալ վերլուծական կենտրոնի գիտական կոմիտեի անդամ։

2018 թվականի հունիսի 1-ին Ջուզեպպե Կոնտեի կառավարությունում ստանձնել է տնտեսության և ֆինանսների նախարարի պաշտոնը, որը զբաղեցրել է մինչև 2019 թվականի սեպտեմբերի 5-ը։

## Ծանոթագրություններ

## Արտաքին հղումներ
* Tria to Be Likely Finance Chief in Italy Government, Sources Say

Կատեգորիա:20-րդ դարի գիտնականներ
Կատեգորիա:20-րդ դարի քաղաքական գործիչներ
Կատեգորիա:21-րդ դարի գիտնականներ
Կատեգորիա:21-րդ դարի քաղաքական գործիչներ
Կատեգորիա:Անձինք Հռոմից
Կատեգորիա:Իտալացի գիտնականներ
Կատեգորիա:Իտալացի մանկավարժներ
Կատեգորիա:Իտալացի տնտեսագետներ
Կատեգորիա:Իտալիայի նախարարներ
Կատեգորիա:Իտալիայի քաղաքական գործիչներ
Կատեգորիա:Հռոմի Սապիենզա համալսարանի շրջանավարտներ
Գրտնակով աղվեսիկը

**Գրտնակով աղվեսիկը** (), 1977 թվականին նկարված խորհրդային մուլտիպլիկացիոն ֆիլմ։ Ռեժիսրը Բորիս Խրանևիչն է, նկարահանվել է ըստ ուկրաինական ժողովրդական հեքիաթների մոտիվների։

## Սյուժե
Կար-չկար մի աղվեսիկ կար։ Նա շատ խորամանկ էր։ Նա ամեն կերպ կարողանում էր խաբել մարդկանց և իր համար օգուտ էր գտնում։ Բայց մի անգամ նա գնում է ծերունիների մոտ, թակում է դուռն ու խնդրում է, որ իրեն թույլ տան գիշերել։ Տարեց մարդիկ, իհարկե բարի են լինում և չեն մերժում չարաճճիի խնդրանքը։ Նա երկար քնած էր, և առավոտյան անսպասելիորեն ինչ-որ բանի պատճառով հանկարծ մեծ աղմուկ է բարձրացնում։ Ծերունիները վախենում են։ Աղվեսիկը բողոքում էր, որ գրտնակը, որ նա բերել էր իր պայուսակով և գցել էր վառարանի մեջ, ծերունիները գողացել էին։ Պապիկն առանց երկար մտածելու նրան գրտնակի փոխարեն հավիկ է տալիս։ Խորամանկ աղվեսը դնում է հավիկին իր պարկի մեջ և գնում է շարունակելու իր բախտը փնտրել այլ վայրերում։ Բայց վերջացնում է այդ ամենը նրանով, որ մի պապիկ իմաստուն է լինում և գառնուկի փոխարեն տալիս է նրան մի շուն, որը լավ դաս է տալիս շիկակարմիր չարագործին։

## Ֆիլմի վրա աշխատել են
* Սցենարի հեղինակ` Ն. Լեն
* Ռեժիսոր` Բորիս Խրանևիչ
* Բեմադրող նկարիչ` Նիկոլայ Չուրիլով
* Կոմպոզիտոր` Եվգենի Ստանկովիչ
* Օպերատորներ` Անատոլի Գավրիլով, Ալեքսանդր Մուխին
* Հնչյունային օպերատոր` Իրինա Չեֆրանովա
* Տեքստը կարդում է` Վ. Յարեմենկո
* Նկարիչ-մուլտիպլիկատորներ` Ի. Բորոդավկո, Միխայիլ Տիտով, Կոնստանտին Չիկին, Է. Պերետյատկո, Նինա Չուրիլովա, Ալեքսանդր Վիկեն, Վ. Վրուբլևսկի
* Օգնականներ` Ե. Դեմկինա, Մ. Չերկասսկայա, Օ. Դերյաժնայա, Ս. Լեշչենկո, Ե. Բարինովա
* Խմբագիր` Վլադիմիր Գայդայ 
* Տնօրեն` Իվան Մազեպա

## Թողարկում
* Մուլտֆիլմը թողարկվել է մուլտֆիլմերի «Հաստ թշիկներով խատուտիկը» DVD հավաքածուում։

## Ծանոթագրություններ

## Գրականություն
* 

## Արտաքին հղումներ
* Աղվեսիկ-քույրիկը` Ուկրաինական ժողովրդական հեքիաթ 

Կատեգորիա:1977 մուլտֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր
Կատեգորիա:Մուլտֆիլմեր աղվեսների մասին
Աշխարհի նորություններ

«**Աշխարհի նորություններ**» (), ռեժիսոր Փոլ Գրինգրասի սպասվելիք վեստերն դրամա ֆիլմ, որի դերակատարներից և պրոդյուսերներից մեկը Թոմ Հենքսն է։

Ֆիլմի թողարկումը նախատեսվում է 2020 թվականի դեկտեմբերի 25-ին Universal Pictures և Columbia Pictures ընկերությունների կողմից։

## Սյուժե
Վայրի Արևմուտքով ճանապարհորդող տեխասցին համաձայնում է օգնել փրկել առևանգված երիտասարդ աղջկան։

## Դերասանական կազմ
*Թոմ Հենքս՝ կապիտան Ջեֆերսոն Քայլ Քիդ
*Հելենա Զենգել՝ Ջոհանա Լեոնբերգեր
*Մայքլ Քովինո՝ Ռոն Ավալոն
*Ֆրեդ Հեչինգեր՝ Թոմաս Քիթ
*Նիլ Սանդիլենդս՝ Վիլհելմ Լեոնբերգեր
*Թոմաս Ֆրենսիս Մերֆի՝ Մերիթ Ֆարլի
*Մեյր Ուինինգեմ՝ Ջեյն

## Արտադրություն
2017 թվականի մայիսին Fox 2000-ը գնել է տեղայնացման իրավունքները Փոլեթ Ջայլսի վեպի ադապտացիայի համար, որի համար սցենարիստ է ընտրվել Լյուք Դեյվիսը, իսկ գլխավոր դերակատար՝ Թոմ Հենքսը։ 2019 թվականի փետրվարին հայտարարվել է, որ Փոլ Գրինգրասը դառնալու է ֆիլմի ռեժիսորը։ Disney-ի և Fox-ի միաձուլման արդյունքում ֆիլմը փոխանցվել է Universal Pictures-ին և Columbia Pictures-ին։ Օգոստոսին Հելենա Զենգելը, Մայքլ Քովինոն և Ֆրեդ Հեչինգերը միացել են դերասանական կազմին, իսկ սեպտեմբերին՝ նաև Թոմաս Ֆրենսիս Մերֆին։

Ֆիլմի նկարահանումները սկսվել են 2019 թվականի սեպտեմբերի 2-ին Նյու Մեքսիկո նահանգի Սանտա Ֆե քաղաքում։

## Թողարկում
Ֆիլմի թողարկումը նախատեսվում է 2020 թվականի դեկտեմբերի 25-ին։

## Ծանոթագրություններ

## Արտաքին հղումներ
*

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:Columbia Pictures ֆիլմեր
Կատեգորիա:Netflix-ի արտադրության ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան վեստերն ֆիլմեր
Կատեգորիա:Անգլերեն ֆիլմեր
Կատեգորիա:Փոլ Գրինգրասի ֆիլմեր
Կատեգորիա:Ֆիլմեր ռասիզմի մասին
Կատեգորիա:Ֆիլմեր, որոնց գործողությունները տեղի են ունենում 1870 թվականին
Կատեգորիա:Նյու Մեքսիկոյում նկարահանված ֆիլմեր
Պիպա գորտը

**Պիպա գորտը** (), նկարված մուլտիպլիկացիոն ֆիլմ։ Ռեժիսորը Բորիս Ակուլինիչևն է, նկարահանվել է Էկրան ստեղծագործական միությունում, 1992 թվականին։ 1993 թվականին նկարահանվել է մուլտֆիլմի շարունակությունը` «Պիպան և ցուլը» վերնագրով։

## Սյուժե
Մուլտֆիլմը պատմում է վառ երևակայություն ունեցող գորտի մասին, որն իրեն արջ է պատկերացնում, նրա և արջի որսորդի հետ հանդիպման և նրանց հետ պատահած արկածների մասին։

## Հեղինակներ

## Ծանոթագրություններ

## Գրականություն
* . с.74 — Сказки про лягушку Пипу.

## Արտաքին հղումներ
* Մուլտֆիլմը YouTube-ում

Կատեգորիա:1992 մուլտֆիլմեր
Կատեգորիա:Մուլտֆիլմեր կենդանիների մասին
Առանց ծխախոտի միջազգային օր

**Առանց ծխախոտի միջազգային օր** (ՄԱԿ-ի պաշտոնական լեզուներով՝  , ), ամենամյա միջազգային տոն, որը պաշտոնապես հաստատվել է ՄԱԿ-ի կողմից։

альт=|մինի|250x250пкс|«''Ամեն օրը դարձրու առանց ծխախոտի միջազգային օր''»։ <small>Առողջապահության համաշխարհային կազմակերպություն, 2018։</small>

Օրը նշվում է մայիսի 31-ին։ Հռչակվել է 1988 թվականին՝ Առողջապահության համաշխարհային կազմակերպության կողմից՝ 42-րդ նստաշրջանում (հռչակագիր № WHA42.19)։

ԱԱՀ-ն հայտնում է ավելի քան 25 հիվանդության մասին, որոնց ընթացքն ավելի է վատանում ծխելիս (սիրտանոթային, թոքային և ուռուցքային հիվանդություններ)։ Բրիտանական գիտնականների կողմից (British Doctors Study) լուրջ գիտական ապացույցներ են ձեռք բերվել, որ ծխելը մեծապես նպաստում է թոքերի ուռուցքին և սրտի կաթվածին։ Վնասակար սովորույթի հետևանքով ամեն տարի աշխարհում մահանում է շուրջ 6 միլիոն մարդ (նրանցից 600 հազարը՝ պասիվ ծխողներ)։ Ըստ վիճակագրության՝ Ռուսաստանում ծխում է շուրջ 44,2 միլիոն մարդ (բնակչության 39,1 %-ը)։

Առանց ծխախոտի միջազգային օրը մտնում է ՄԱԿ-ի համաշխարհային և միջազգային օրերի համակարգի մեջ։

Միացյալ Նահանգներում հաստատվել է  «*Ծխելուց հրաժարվելու օր*» (), որը նշվում է նոյեմբեր ամսվա երրորդ հինգշաբթի օրը։ Այն հաստատվել է ամերիկյան ուռուցքաբաների կողմից () 1977 թվականին։

## Միջազգային օրվա թեմաներ
* 2020 թվական՝ «Ծխախոտ արտադրողների կողմից երիտասարդներին մանիպուլիացիայի ենթարկելուց պաշտպանել և երիտասարդների կողմից ծխախոտ օգտագործելը նախականխել»
* 2019 թվական՝ «Ծխախոտն ու թոքերի առողջությունը»
* 2018 թվական՝ «Ծխախոտն ու սրտի հիվանդությունները»
* 2017 թվական՝ «Ծխախոտը՝ որպես զարգացման խոչընդոտ»
* 2016 թվական՝ «Պատրաստել հասարակ փաթեթներով»
* 2015 թվական՝ «Դադարեցնել ծխախոտային արտադրության անօրինական առևտուրը»
* 2013 թվական՝ «Արգելել ծխախոտային ընկերությունների գովազդը, վաճառքի խթանումը»
* 2012 թվական՝ «Հակազդեցություն ծխախոտային արտադրությանը»
* 2011 թվական՝ «Ծխախոտի դեմ պայքարի ԱՀԿ կոնվենցիան»
* 2010 թվական՝ «Գենդերային գործոնն ու ծխախոտը․ շուկայագիտության հատուկ ուշադրությունը կանանց համար»
* 2009 թվական՝ «Նախազգուշացում ծխախոտի՝ առողջության վրա ունեցած վնասի մասին»
* 2008 թվական՝ «Երիտասարդությունն առանց ծխախոտի»
* 2007 թվական՝ «Մարդկանց ժամանումն առանց ծխախոտի ծխի վայրեր»
* 2006 թվական՝ «Ծխախոտը ցանկացած ձևով մահացու վնասակար է»
* 2005 թվական՝ «Յուրաքանչյուր ձևի և տեսակի ծխախոտը մահացու վտանգավոր է»
* 2004 թվական՝ «Ծխախոտն ու աղքատությունը․ արատավոր շրջան»

## Ծանոթագրություններ

## Արտաքին հղումներ
* Всемирный день без табака 2020
* Резолюция ВОЗ
* 
* «Всемирный день без табака» на сайте ВОЗ: 2008, 2010, 2011, 2019

Կատեգորիա:Առողջ ապրելակերպ
Կատեգորիա:Ծխախոտ
Կատեգորիա:ՄԱԿ-ի միջազգային օրեր
Մղձավանջների ծառուղի (ֆիլմ, 2021)

«**Մղձավանջների ծառուղի**» (), ամերիկյան սպասվելիք հոգեբանական թրիլլեր ֆիլմ, որի ռեժիսորը Գիլյերմո դել Տորոն է, իսկ Ուիլյամ Լինդսի Գրեշեմի նույնանուն վեպի հիման վրա սցենարի հեղինակները՝ Քիմ Մորգանը և դել Տորոն։

## Սյուժե
Կոռումպացված խաբեբան համախմբվում է կին հոգեբույժի հետ, խաբեությամբ մարդկանց ստիպելու համար իրենց գումար վճարել։

## Դերասանական կազմ
* Բրեդլի Քուփերը որպես Սթենթոն «Սթեն» «Քարլայսլ»
* Քեյթ Բլանշետը որպես դոկտոր Լիլիթ Ռիթեր
* Ուիլեմ Դեֆոն որպես Քլեմ Հոութլի
* Թոնի Քոլլեթը որպես Զինա Քրամբին
* Ռիչարդ Ջենքինսը որպես Էզրա Գրինդլ
* Ռոն Փերլմանը որպես Բրունո
* Մառա Ռունին որպես Մոլի Քեհիլ
* Դևիդ Սթրեթհեյրնը որպես Փիթ Քրամբին
* Հոլթ ՄաքՔելանին որպես Անդերսոն
* Ջիմ Բիվերը որպես շերիֆ Ջեդեդիահ Ջադ
* Մարկ Պովինելին որպես մայոր
* Մերի Սթինբյորգեն
* Ռոմինա Փաուեր
* Փոլ Անդերսոն
* Դևիդ Հյուլեթ

## Արտադրություն
Նախագծի մասին հայտարարվել է 2017 թվականի դեկտեմբերին, երբ Գիլյերմո դել Տորոն հայտնել է, որ դառնալու է ֆիլմի ռեժիսորը և սցենարիստը։

2019 թվականի ապրիլին Լեոնարդո ԴիԿապրիոն բանակցությունների է մասնակցել ֆիլմում նկարահանվելու շուրջ։ Ֆիլմի նկարահանումները պետք է տեղի ունենային 2019 թվականի աշնանը Տորոնտոյում, և Դան Լաուսթսենը պետք է հանդես գար որպես օպերատոր։ Հունիսին Բրեդլի Քուփերը վաղաժամկետ բանակցություններ է սկսել Դի Կապրիոյին փոխարինելու շուրջ։ 2019 թվականի հուլիսին արտադրությունը տեղափոխվել է 2020 թվականի հունվար։ 2019 թվականի օգոստոսին Քեյթ Բլանշետը բանակցություններ էր վարում ֆիլմին միանալու համար։ Քուփերի և Բլանշետի, ինչպես նաև Մառա Ռունիի մասնակցությունը ֆիլմում հաստատվել է հաջորդ ամիս։ Թոնի Քոլլեթը և Դևիդ Սթրեթհեյրնը միացել են սեպտեմբերին։ Սթրեթհեյրնը փոխարինել Է Մայքլ Շենոնին, որը լքել է նախագիծը «պլանավորման տարաձայնությունների» պատճառով։ Ուիլեմ Դեֆոն միացել է դերասանական կազմին հոկտեմբերին, իսկ Հոլթ ՄաքՔելանին՝ հաջորդ ամիս։ Ռոն Փերլմանի և Ռիչարդ Ջենքինսի մասնակցությունը նույնպես հաստատվել է 2020 թվականի հունվարին։ 2020 թվականի փետրվարին Մերի Սթինբյորգենը և Ռոմինա Փաուերը միացել են ֆիլմի դերասանական կազմին։ 2020 թվականի մարտին Փոլ Անդերսոնը նույնպես միացել է նրանց։

Նկարահանման շրջանը սկսել է 2020 թվականի հունվարի 21-ին։ Մարտի 13-ին Դիսնեյը սառեցրել է ֆիլմի արտադրությունը COVID-19 համավարակի պատճառով։

## Ծանոթագրություններ

## Արտաքին հղումներ
* 

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2021 ֆիլմեր
Կատեգորիա:Fox Searchlight Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Անգլերեն ֆիլմեր
Կատեգորիա:Գիլյերմո դել Տորոյի ֆիլմեր
Կատեգորիա:Նուար ֆիլմեր
Կատեգորիա:Տորոնտոյում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1941 թվականին
Կատեգորիա:Ֆիլմեր, որոնց գործողությունները տեղի են ունենում 1939 թվականին
Կատեգորիա:Ֆիլմեր, որոնց գործողությունները տեղի են ունենում 1942 թվականին
Կատեգորիա:Ֆիլմեր հարբեցողության մասին
Ամերիկյան երազանք

[alt=|մինի|411x411փքս|19-րրդ դարավերջին և 20-րդ դարասկզբին ծովով [Նյու Յորք ներգաղթածների համար Ազատության արձանը առաջինն էր, ինչ նրանք տեսել են ԱՄՆ-ում, և խորհրդանշել է ամերիկյան արժեքները: ]]
**Ամերիկյան երազանք** (), արտահայտություն, որը հաճախ կիրառում են ԱՄՆ-ի բնակիչների կյանքի իդեալները նշելու համար՝ ինչպես նյութապես, այնպես էլ հոգեպես։ Ուիլյամ Սեֆայրի «Քաղաքական բառարանում» (Safire’s New Political Dictionary. Random House, New York, 1993) ասված է։

«Ամերիկյան երազանք» բառակապակցության աղբյուրը համարվում է Մեծ ճգնաժամի ընթացքում Ջեյմս Ադամսի գրած տրակտատը,  «Ամերիկայի էպոսը» վերնագրով  (, 1931):

Ջեյմս Ադամսը ցանկացել է ոգևորել հայրենակիցներին, հիշեցնել Ամերիկայի և նրա նվաճումների նշանակության մասին։ Այս բառակապակցությունը պահպանվել է, այնուհետև դառնալով Էդվարդ Օլբի պիեսի և Նորման Մեյլորի վեպի վերնագիրը, սակայն այս ստեղծագործություններում այն հեգնանքի իմաստ է ունեցել։

Ամերիկյան երազանք արտահայտության իմաստը բավականին անորոշ է։ Այսպես, պատմաբան Ֆ. Կարպենտերը գրել է. «Ամերիկյան երազանքը երբեք ճշգրիտ բացահայտված չէր և ակնհայտ է, երբեք չի բացահայտվի։ Այն միևնույն ժամանակ և չափազանց բազմազան է և չափազանց անորոշ. տարբեր մարդիկ տարբեր իմաստներ են դնում այս հասկացության մեջ»։ Այնուամենայնիվ ԱՄՆ-ի գրեթե բոլոր նախագահները պաշտոնի անցնելուց կամ պատասխանատու որոշում կյացնելուց առաջ պարտավոր են խոստանալ իրենց ընտրողներին, որ իրենց քաղաքականությունը կյանքի է կոչելու այդ երազանքը։

ԱՄՆ-ի ազգային էթոսը, որտեղ  ազատությունը յուրաքանչյուրի համար ներառում է բարգավաճման և հաջողության խոստում, հիմնված է ԱՄՆ-ի Անկախության հռչակագրի գաղափարների վրա, այն մասին, որ մարդիկ ստեղծվել են հավասար։

Ամերիկյան երազանք հասկացությունը հաճախ կապում են ներգաղթյալների հետ, ովքեր ժամանել են ԱՄՆ՝ ավելի լավ կյանքի որոնման համար։ Ակնհայտ է, որ նրանք լքում են այն երկրները, որտեղ ի տարբերություն ԱՄՆ-ի, առկա էր բավականին խիստ սոցիալական շերտավորման համակարգ, որը սահմանափակում է սոցիալական շարժունությունը, որոշում է նրանց նվիրվածությունը անհատական ազատության և ազատ ձեռնարկատիրության փիլիսոփայությանը։ Ամերիկյան երազանք հասկացությունը սերտորեն կապված է  հասկացության հետ, այսինքն մի անձնավորության, որը ծանր աշխատանքի միջոցով կյանքում հաջողությունների է հասել։

Հաճախ «Ամերիկյան երազանքի» իրականացման ֆիզիկական ապացույցը մասնավոր տան սեփականությունն է։

Հանթեր Թոմփսոնը անդրադարձավ իր ստեղծագործություններում «Ամերիկյան երազանք» որոնման թեմային։

## Քննադատություն

## Ծանոթագրություններ

## Արտաքին հղումներ
* Марк Лапицкий (д. ист. наук, ст. н. сотрудник Института сравнительной политологии РАН) От «плавильного котла» к «салатнице»

Կատեգորիա:Ամերիկյան մշակույթ
Կատեգորիա:ԱՄՆ-ի պատմություն
Կատեգորիա:ԱՄՆ-ի հասարակություն
Կատեգորիա:ԱՄՆ-ի քաղաքականություն
Կատեգորիա:Գաղափարական կլիշեներ
Կատեգորիա:ԱՄՆ-ի տնտեսություն
Կատեգորիա:Դարձվածքներ
Դելիի սաֆարին

**Դելիի սաֆարին** (), հնդկական լիամերտաժ 3D անիմացիոն ֆիլմ, որը նկարահանվել է Krayon Pictures ստուդիայում։ Հնդկաստանում պրեմիերան կայացել է 2012 թվականի հոկտեմբերի 19-ին։ Մուլտֆիլմում քննարկվում են բնապահպանության և բնության պահպանման վերաբերյալ թեմաներ։ Հաղթել է Ազգային կինոմրցանակը` որպես տարվա լավագույն անիմացիոն ֆիլմ։

## Սյուժե
Մի խումբ վայրի կենդանիներ ազգային պարկից փորձում են հասնել Դելի, որպեսզի խորհրդարանին պատմեն իրենց տան ավերման մասին ու խելքի բերեն մարդկանց։

## Կերպարներ
* **Յուվի**` փոքրիկ, բայց վճռական ընձառյուծ
* **Բեգում**` Յուվիի մայրիկը
* **Սուլթան**` Յուվիի հայրիկ, որը մահացել է հրդեհից
* **Բաջրանգի**` մարտական կապիկ, փոքր ավազակախմբի առաջնորդ
* **Ալեքս**` թութակ, խմբի մեջ է հայտնվել մարդկային լեզվով խոսելու ունակության պատճառով
* **Բագգա**`  բարեհոգի արջ
* **Կալիյա**` գայլ

## Սունդթրեք

## Ծանոթագրություններ

## Արտաքին հղումներ
* 
* 
* Ֆեյսբուքյան պաշտոնական էջ
* 

Կատեգորիա:2012 դրամա ֆիլմեր
Կատեգորիա:2010-ականների հինդի ֆիլմեր
Կատեգորիա:2010-ականների հնդկական ֆիլմեր
Կատեգորիա:2012 ֆիլմեր
Կատեգորիա:Կատակերգական մուլտֆիլմեր
Կատեգորիա:Մուլտֆիլմեր թռչունների մասին
Կատեգորիա:Մուլտֆիլմեր արջերի մասին
Վերոնիկա Ռեմիշովա

**Վերոնիկա Ռեմիշովա** (, ), սլովակ կին քաղաքական գործիչ։ Արվեստի դոկտոր է (ArtD.)։ «Հանուն մարդկանց» կուսակցության անդամ է։ Ներկայիս փոխվարչապետն է և Մատովիչի աշխատակազմում ներդրումների ու տարածաշրջանային զարգացման նախարարը, որը Իգոր Մատովիչը ղեկավարում է 2020 թվականի մարտի 21-ից։ Ազգային խորհրդի անդամ է եղել 2016 թվականի մարտի 5-ից մինչև 2020 թվականի մարտի 21-ը։

## Կենսագրություն
Ծնվել է 1976 թվականի մայիսի 31-ին Ժիլինա քաղաքում։

Գերազանցությամբ ավարտել է Բրատիսլավայի կատարողական արվեստի բարձրագույն դպրոցը, որտեղ ստացել է արվեստի մագիստրոսի և արվեստի դոկտորի (ArtD.) աստիճաններ։ Փարիզում ավարտել է Փարիզի IV Սորբոն համալսարանը, որտեղ ստացել է արվեստի մագիստրոսի կոչում։ Բրյուսելում ավարտել է Միջառարկայական հետազոտությունների քոլեջը (Collége d´Études Interdisciplinaires), որտեղ ստացել է արվեստի մագիստրոսի կոչում։ Մեծ Բրիտանիայի քոլեջում ստացել է բարձրագույն կրթության սերտիֆիկատ (Cert.H.E.):

2004-2013 թվականներին աշխատել է Եվրահանձնաժողովում, ղեկավարել է «Երիտասարդությունը գործողության մեջ» ոչ ֆորմալ կրթության ծրագիրը։ 2013-2014 թվականներին դասավանդել է Բրատիսլավայի Յ. Կոմենսկու անվան համալսարանում և Ռուզոմբերկի կաթոլիկ համալսարանում։ 2014—2018 թվականներին խորհրդական է աշխատել Բրատիսլավայի Ստար Մեստո քաղաքային խորհրդում։

2016 թվականի մարտի 5-ին կայացած խորհրդարանական ընտրություններում նա «Սովորական մարդիկ» կուսակցությունից ընտրվել է Ազգային խորհրդի պատգամավոր։ Եվրոպայի խորհրդի Խորհրդարանական վեհաժողովի (ԵԽԽՎ) անդամ է 2016 թվականի հունիսի 20-ից, եղել է Եվրոպական պահպանողականների և Դեմոկրատական դաշինքի խմբի անդամ։ 2019 թվականի հունիսին Ռեմիշովան միացել է «Հանուն մարդկանց» կուսակցությանը, որն ստեղծվել է սեպտեմբերի 2-ին և որը ղեկավարել է Սլովակիայի նախագահ Անդրեյ Կիսկան։ 2020 թվականի փետրվարի 29-ին կայացած խորհրդարանական ընտրություններում «Հանուն մարդկանց» կուսակցությունից նա վերընտրվել է Ազգային խորհրդի պատգամավոր։ Կառավարությունում աշխատանքի անցնելու պատճառով մարտի 21-ին լքել է Ազգային խորհուրդը։ Թափուր տեղն զբաղեցրել է Մարեկ Անթալը (Marek Antal):

2020 թվականի մարտի 21-ին ստացել է փոխվարչապետի պորտֆելը և միաժամանակ Մատովիչի աշխատակազմում ներդրումների և տարածքային զարգացման նախարարի պորտֆելը։

## Ծանոթագրություններ

Կատեգորիա:Սլովակիայի քաղաքական գործիչներ
Շերիֆ Վուդին

**Շերիֆ Վուդին** () կամ պարզապես **Վուդի**,  «Խաղալինքների պատմություն» մուլտֆիլմերի շարքի սերիալի կերպարն ու գլխավոր հերոսը (Բազ Լայթերի հետ)։ Հնչյունավորել են Թոմ Հենքսը և Ջիմ Հենքսը։

## Պատմություն

Վուդին` հնաոճ տիկնիկ-կովբոյ է, ներքին ձայնային նվագարկիչով, որը ակտիվանում է լարը քաշելու դեպքում։ Նա կարող է արտասանել պարզ արտահայտություններ, ինչպիսիք են` «Ձեռքերդ վեր», «Դու իմ լավագույն գործընկերն ես», «Կոշիկիս մեջ օձ կա» և «Ինչ-որ մեկը թունավորել է ջրհորի ջուրը»։

Նա Էնդիի սիրելի խաղալիքն է դեռևս մանկապարտեզից, իր անկողնում հատուկ տեղ է գրավում և Էնդիի սենյակի խաղալիքների առաջատարն է։ Նրա նախատիպը հայտնի է 1950-ականների հայտնի հեռուստատեսային շոուի` «Woody's Roundup»- ի գլխավոր հերոսն է։

2009-ի օգոստոսին Լի Անկրիչը հայտարարել է, որ Վուդիի պաշտոնական ազգանունը «Պրայդ» է ( «Հպարտություն»)։ Անկրիչը իր Թվիթերյան բլոգում նշել է, որ իրականում կերպարի ամբողջական անունը ՝  «*Woody Pride*», եղել է բնօրինակ «Խաղալիքների պատմություն» մշակման առաջին իսկ օրերից։

## Ծանոթագրություններ

## Արտաքին հղումներ
* ''Шериф Вуди''   на сайте *[[Internet Movie Database]]*
* Интервью Тома Хэнкса в 2010 году. О сериале «История игрушек»

Կատեգորիա:Կերպարներ այբբենական կարգով
Լուիզա Պեսյակ

**Լուիզա Պեսյակ** (**Պեսյակովա**, , ), սլովեն գրող, բանաստեղծուհի և թարգմանչուհի։

## Կենսագրություն
Ծնվել է 1828 թվականի հունիսի 12-ին Լյուբլյանայում` փաստաբան Բլաժ Կրոբատի ընտանիքում, եղել է ավագ զավակը։

Սովորել է մասնավոր *Fröhlichov* հաստատությունում, որտեղ ի հավելում աղջիկների համար սովորական կրթությանը գիտելիքներ է ստացել ռոմանական լեզուների և գրականության մասին։ 1844 թվականին սկսել է բանաստեղծություններ գրել սլովեներեն և գերմաներեն։ Լուիզայի և նրա ժամանակակիցների վրա մեծ ազդեցություն է թողել Ֆրան Լևստիկը՝ սլովենացի գրող, դրամատուրգ և քննադատ։

Հոր մահից հետո՝ 1848 թվականին, Լուիզան ամուսնացել է հարուստ վաճառական և ձեռնարկատեր Սիմոն Պեսյակի () հետ, ունեցել են հինգ դուստր։ Ընտանիքում նրանք խոսել են գերմաներեն և ֆրանսերեն։

Գրական գործունեությամբ զբաղվել է ավելի վաղը՝ 1840 թվականից, գրել է կրկին գերմաներեն։ Նրա «Poetische Versuche» աշխատանքը թվագրվում է 1843-1844 թվականներին։ Լավ է տիրապետել անգլերենին։ 1860 թվականից հետո Լուիզա Պեսյակը դարձել է սլովենական ազգային շարժման անդամ և սկսել է գրել հայրենասիրական ստեղծագործություններ։ Դրանցից առաջինը՝ *Kar ljubim* անվամբ, գրվել է 1864 թվականին և հրատարակվել «Bleiweisovih novicah»-ում։ Գրել է գրքեր երեխաների համար։ Այդ տարիների նրա ստեղծագործություններից կարելի է առանձնացնել *Očetova ljubezen* (*Novice*, 1864), *Dragotin* (*Slovenski glasnik*, 1864), *Beatin dnevnik* (գիրք, 1887), *Rahela* (*Letopis Matice slovenske*, 1870)։ Հրատարակվել է այլ հանդեսներում ևս։ Լուիզա Պեսյակը կյանքի ավելի ուշ շրջանում տարվել է ռոմանտիկ և սիրային վեպերով։

Մահացել է 1898 թվականի մարտի 1-ին, Լյուբլյանայում։ Գրողի հետմահու դիմանկարն ստեղծել է սլովենացի նկարիչ Միխայիլ Ստրոյը, որը հետագայում հրապարակվել է Հարավսլավիայի փոտային նամականիշի վրա։

File:Luiza Pesjak - Beatin dnevnik.pdf|*Beatin dnevnik* վեպը, 1887 թվական
File:Yugoslavian stamp - Mihael Stroj.jpg|Միխայիլ Ստրոյի ստեղծած դիմանկարի վերարտադրությունը Հարավսլավիայի փոստային նամականիշի վրա


## Ծանոթագրություններ

## Արտաքին հղումներ
* Lujiza Pesjakova - učenka velikega mojstra slovenske poezije 

Կատեգորիա:Անձինք նամականիշերի վրա
Կատեգորիա:Սլովենացի բանաստեղծներ
Կատեգորիա:Սլովենացի գրողներ
Կատեգորիա:Սլովենացի թարգմանիչներ
Ալյոնա Կիշ

**Ալյոնա Կիշ** (, ), 20-րդ դարի բելառուս նկարչուհի, պրիմիտիվիստ, ձեռագործ գորգեր ստեղծող վարպետ։ Կյանքի զգալի մասն անց է կացրել գյուղից գյուղ շրջելով և տեղացիների համար գորգեր պատրաստելով, երբեմն նույնիսկ մի կտոր հացի դիմաց։ Ապրուստի միջոցներ հայթայթելը նրա համար ավելի է դժվարացել, երբ տարածաշրջանում շահագործման է հանձնվել գորգագործական ֆաբրիկան, որի արտադրանքը հագեցրել է տեղական շուկան։ Ալյոնան, որ չուներ իր ընտանիքը և ապրում էր քրոջ մոտ, վերջ է տվել իր կյանքին՝ նետվելով գետը։ Ողբերգական մահվանից տասնամյակներ անց միայն՝ 1970-ական թվականներին նա նկարիչ-արվեստագետի ճանաչում ու համբավ է ձեռք բերել. կազմակերպվել է նկարիչների, արվեստի գործերի հավաքորդների ջանքերով ի մի բերված աշխատանքների առաջին ցուցահանդեսը, որը մեծ հաջողություն է ունեցել, արժանացել թե՛ արվեստասեր հասարակության և թե՛ քննադատների, արվեստաբանների ջերմ ընդունելությանն ու դրվատանքին։

2013 թվականի դեկտեմբերին Բելառուսի մայրաքաղաք Մինսկում՝ Միխայիլ Սավիցկու անվան պատկերասրահում կազմակերպվել է նկարչուհու գործերի ևս մեկ հաջողված ցուցահանդես, որը նախապատրաստել էր արվեստաբան Տատյանա Բեմբելը՝ բելառուսցի մեկենաս Կոնստանտին Ծերեթելու համագործակցությամբ։ Ներկայացվել է նկարչուհու՝ «Զասլավլ» պատմամշակութային թանգարան-արգելոցում պահվող աշխատանքների լավագույն մասը (ի դեպ, ցուցահանդեսը բացել է հենց այդ թանգարան-արգելոցի տնօրեն, արվեստաբան Նիկոլայ Պոգրանովսկին)։

## Հիշատակ
* 1996 թվականին՝ Ալյոնա Կիշի ծննդյան 100-ամյակի կապակցությամբ, Բելառուսում թողարկվել են նրան նվիրված և նրա աշխատանքների ոճով ձևավորված փոստային ծրար ու նամականիշ
* 2010 թվականին  «Բելառուսֆիլմ» կինոստուդիայում նկարահանվել է նկարչուհու կյանքի ու ճակատագրի մասին պատմող փաստավավերագրական կինոնկար՝ «*Маляваны рай*» («*Նկարված դրախտ*») խորագրով, реж. Галина Адамович.

## Պատկերասրահ

Exhibition Alena Kish in Gallery Mikhail Savitski 12.12.2013 Parfianok.JPG|Մինսկյան ցուցահանդեսում
Alena Kish 100 Anniversary Cover of Belarusan Post 1996.png|Նկարչուհու 100-ամյա հոբելյանի առթիվ թողարկված փոստային ծրարն ու նամականիշը


## Ծանոթագրություններ

## Գրականություն
* 

## Արտաքին հղումներ
* На сайте «Наследие Беларуси». 

Կատեգորիա:Անձինք նամականիշերի վրա
Կատեգորիա:Բելառուս նկարիչներ
Կատեգորիա:Բելառուս նկարչուհիներ
Կատեգորիա:Ինքնասպան նկարիչներ
Կատեգորիա:Նկարչուհիներ
Կատեգորիա:Պրիմիտիվիստներ
Սվենյա Շուլցե

**Սվենյա Շուլցե** (, ), գերմանացի կին քաղաքական գործիչ, Գերմանիայի սոցիալ-դեմոկրատական կուսակցության անդամ, բնապահպանության, շինարարության, միջուկային ռեակտորների նախարար։

## Կենսագրություն
1988 թվականին ավարտել է Նոյսի Նորֆ շրջանի գիմնազիան, այնուհետև Ռուրի համալսարանում սովորել է գերմանագիտություն և քաղաքագիտություն, որտեղ 1996 թվականին ավարտել է մագիստրատուրան՝ պաշտպանելով Ֆ. Վեդեկինդի «Գարնանային զարթոնք» (Frühlingserwachen) և «Երաժշտություն» (Musik) աշխատանքները։ 1988–1989 թվականներին գլխավորել է համալսարանի համաուսանողական կոմիտեն, 1993–1997 թվականներին համարվել է Հյուսիսային Հռենոս-Վեսթֆալիայի երիտասարդ սոցիալիստների կազմակերպության նախագահ, իսկ 1996 թվականին մտել է Գերմանիայի սոցիալ-դեմոկրատական կուսակցության երկրամասային կառավարման մեջ։

1997 թվականից մինչև 2000 թվականը և 2004 թվականից մինչև 2018 թվականը եղել է Հյուսիսային Հռենոս-Վեսթֆալիայի պատգամավոր։ 2010 թվականից մինչև 2017     թվականը եղել է գիտության երկրամասային նախարար։

2018 թվականի մարտի 14-ից Մերկելի չորրորդ կառավարության ձևավորման ժամանակ ստացել է բնապահպանության, շինարարության, միջուկային ռեակտորների նախարարի պաշտոն։

## Ծանոթագրություններ

## Արտաքին հղումներ
* 

Կատեգորիա:21-րդ դարի քաղաքական գործիչներ
Կատեգորիա:Գերմանիայի կին քաղաքական գործիչներ
Կատեգորիա:Գերմանիայի նախարարներ
Կատեգորիա:Գերմանիայի կառավարության նախարարներ
Զալուժանի (օդանավակայան)

**Զալուժանի** (), ամբողջական անվանումը՝ **Բանյա Լուկայի Զալուժանի օդանավակայան** (), բոսնիական հանգստյան օդանավակայան, որը գտնվում է Բանյա Լուկա քաղաքի (Սերբական Հանրապետության մայրաքաղաք) հյուսիսային արվարձանում, Զալուժանի տեղանքում։ Կանոնավոր չվերթեր չի ընդունում։

## Պատահարներ
* 2012 թվականի մայիսի 20-ին կործանվել է Cessna 182 ինքնաթիռը, որը պատկանում էր Բանյա Լուկայի «Свети Илия» պարաշյուտային ակումբին։ Ինքնաթիռում եղած բոլոր հինգ անձինք՝ օդաչուն, թռիչքների հրահանգիչը և երեք կամավոր, զոհվել են։ Սերբիայի Հանրապետության կառավարությունը 2012 թվականի մայիսի 25-ը հայտարարել է սգո օր։

## Ծանոթագրություններ

## Արտաքին հղումներ
* Էջը KLS2 կայքում 

Կատեգորիա:Բոսնիա և Հերցեգովինայի օդանավակայաններ
Կատեգորիա:Սերբական Հանրապետության օդանավակայաններ